**Finanšu un kapitāla tirgus komisijas noteiktie elektroniskie līdzekļi Regulā Nr. 596/2014 paredzētās informācijas nosūtīšanai kompetentajai iestādei**

**Ievads**

Eiropas Parlamenta un Padomes Regula (ES) Nr. 596/2014 (2014. gada 16. aprīlis) par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (turpmāk – Regula Nr. 596/2014) nosaka dažādas informācijas nosūtīšanu kompetentajai iestādei.

Saskaņā ar Finanšu instrumentu tirgus likuma 3. panta 1.1 daļas 6. punktu Finanšu un kapitāla tirgus komisija (turpmāk – FKTK) ir Regulā Nr. 596/2014 minētā kompetentā iestāde.

Regulas Nr. 596/2014 īstenošanas regulas[[1]](#footnote-1) un deleģētā regula[[2]](#footnote-2) paredz, ka kompetentā iestāde nosaka, kādus elektroniskos līdzekļus personas izmanto, lai nosūtītu FKTK konkrēta veida informāciju.

Šajā dokumentā ir apkopota informācija par FKTK noteiktajiem elektroniskajiem līdzekļiem Regulā Nr. 596/2014 minētās informācijas nosūtīšanai FKTK.

**I. Iekšējās informācijas turētāju (turpmāk – IIT) saraksti**

*Regulas Nr. 596/2014 18. panta 1. punkta c) apakšpunktā noteikts, ka emitents pēc pieprasījuma iespējami drīz iesniedz IIT sarakstu kompetentajai iestādei.*

*Komisijas Īstenošanas regulas Nr. 2016/347 2. panta 5. punktā noteikts, ka IIT sarakstu iesniedz, izmantojot kompetentās iestādes noteiktus elektroniskos līdzekļus.*



IIT sarakstu veidnes –

IIT sarakstu iesniegšanai FKTK ir noteikusi šādus elektroniskos līdzekļus:

1. portālu www.latvija.lv – portālā www.latvija.lv izvēlas e-pakalpojumu "Iesniegums iestādei", kā adresātu norādot FKTK, aizpilda iesnieguma veidlapu ar pieprasīto saturu un pievieno tai IIT sarakstu elektroniskā formā atbilstīgi Komisijas Īstenošanas regulas Nr. 2016/347 I pielikuma 1. un/vai 2. veidnei;

2. FKTK Datu ziņošanas sistēmu (<https://dati.fktk.lv>) – kā dokumenta periodiskumu norāda "pēc pieprasījuma", kā nosūtīšanas veidu izvēlas ''Vēstule Finanšu un kapitāla tirgus komisijai'' un pievieno IIT sarakstu elektroniskā formā atbilstīgi Komisijas Īstenošanas regulas Nr. 2016/347 I pielikuma 1. un/vai 2. veidnei. Šo elektronisko līdzekli var izmantot finanšu un kapitāla tirgus dalībnieki, kuriem ir saistoši FKTK "Elektroniski sagatavoto pārskatu iesniegšanas normatīvie noteikumi" un kuri ir reģistrējuši Datu ziņošanas sistēmas lietotājus saskaņā ar minētajiem noteikumiem;

3. drošu elektronisko parakstu – ar drošu elektronisko parakstu parakstītu aizpildīto Komisijas Īstenošanas regulas Nr. 2016/347 I pielikuma 1. un/vai 2. veidni nosūta uz FKTK e-pasta adresi fktk@fktk.lv;

4. e-pastu – aizpildītu Regulas Nr. 2016/347 I pielikuma 1. un/vai 2.veidni nosūta uz FKTK e-pasta adresi fktk@fktk.lv. Šo elektronisko līdzekli var izmantot tad, ja pirms tam FKTK ir iesniegts personas rakstveida iesniegums (papīra formā), kurā persona ir norādījusi, no kādas e-pasta adreses tā sūtīs paziņojumus FKTK.

Izmantojot 3. vai 4. punktā minēto elektronisko līdzekli, elektronisko dokumentu var šifrēt, lietojot aplikācijas PGP vai GnuPG un izmantojot FKTK publisko šifrēšanas atslēgu, kas pieejama FKTK tīmekļa vietnē www.fktk.lv.

**II. Personu, kas veic pārvaldības pienākumus, un ar tām cieši saistīto personu paziņojumi par darījumiem ar finanšu instrumentiem**

*Regulas Nr. 596/2014 19. panta 1. punktā noteikts, ka personas, kas veic pārvaldības pienākumus, kā arī ar tām cieši saistītās personas emitentam un kompetentajai iestādei ziņo par katru darījumu, ko tās veikušas ar minētā emitenta akcijām vai parāda instrumentiem, atvasinātajiem instrumentiem vai citiem ar emitentu saistītiem finanšu instrumentiem. Ziņošanas pienākums iestājas, ja darījumu apjoms sasniedz 5 000 EUR robežu kalendārā gada laikā.*

*Komisijas Īstenošanas regulas Nr. 2016/523 2. panta 2. punktā noteikts, ka minēto paziņojumu nosūtīšanai tiek izmantoti elektroniskie līdzekļi.*

*Komisijas Īstenošanas regulas Nr. 2016/523 2. panta 3. punktā noteikts, ka kompetentā iestāde nosaka, ar kādu elektronisko līdzekļu palīdzību tai nosūtāmi minētie paziņojumi.*



Paziņojuma veidne –

Personu, kas veic pārvaldības pienākumus, un ar tām cieši saistīto personu paziņojumu par darījumiem ar finanšu instrumentiem iesniegšanai FKTK ir noteikusi šādus elektroniskos līdzekļus:

1. portālu www.latvija.lv – portālā www.latvija.lv izvēlas e-pakalpojumu "Iesniegums iestādei", kā adresātu norādot FKTK, aizpilda iesnieguma veidlapu ar pieprasīto saturu un pievieno tai paziņojumu elektroniskā formā atbilstīgi Komisijas Īstenošanas regulas Nr. 2016/523 pielikuma veidnei;

2. drošu elektronisko parakstu – ar drošu elektronisko parakstu parakstītu aizpildīto Komisijas Īstenošanas regulas Nr. 2016/523 pielikuma veidni nosūta uz FKTK   
e-pasta adresi fktk@fktk.lv;

3. e-pastu – aizpildītu Komisijas Īstenošanas regulas Nr. 2016/523 pielikuma veidni nosūta uz FKTK e-pasta adresi fktk@fktk.lv. Šo elektronisko līdzekli var izmantot tad, ja pirms tam FKTK ir iesniegts personas rakstveida iesniegums (papīra formā), kurā persona ir norādījusi, no kādas e-pasta adreses tā sūtīs paziņojumus FKTK.

Izmantojot 2. vai 3. punktā minēto elektronisko līdzekli, elektronisko dokumentu var šifrēt, lietojot aplikācijas PGP vai GnuPG un izmantojot FKTK publisko šifrēšanas atslēgu, kas pieejama FKTK tīmekļa vietnē www.fktk.lv.

**III. Iekšējās informācijas publicēšanas atlikšana**

*Regulas Nr. 596/2014 17. panta 4. punktā noteikts, ka, ja emitents ir atlicis iekšējās informācijas atklāšanu saskaņā ar šo punktu, tūlīt pēc tam, kad informācija tiek atklāta sabiedrībai, tas informē kompetento iestādi, ka informācijas atklāšana tika atlikta, un sniedz rakstisku paskaidrojumu par to, kā ievēroti šajā punktā izklāstītie nosacījumi.*

*Regulas Nr. 596/2014 17. panta 5. punktā noteikts, ka, lai saglabātu finanšu sistēmas stabilitāti, emitents, kas ir kredītiestāde vai finanšu institūcija, var uz savu atbildību atlikt iekšējās informācijas atklāšanu sabiedrībai, tostarp informācijas, kas ir saistīta ar pagaidu likviditātes grūtībām un jo īpaši ar nepieciešamību likviditātes nodrošināšanai saņemt pagaidu palīdzību no centrālās bankas vai pēdējās instances aizdevēja, ja izpildās noteikti nosacījumi, tai skaitā, ka kompetentā iestāde ir devusi piekrišanu atlikšanai.*

*Komisijas Īstenošanas regulas Nr. 2016/1055 4. panta 2. punktā noteikts, ka emitenti ar rakstisku paziņojumu informē kompetento iestādi par iekšējās informācijas atklāšanas atlikšanu un sniedz rakstisku paskaidrojumu par šādu atlikšanu, izmantojot īpašu kontaktpunktu kompetentajā iestādē vai kontaktpunktu, kuru norīkojusi kompetentā iestāde, un izmantojot kompetentās iestādes norādītos elektroniskos līdzekļus.*

*Komisijas Īstenošanas regulas Nr. 2016/1055 5. panta 1. punktā noteikts, ka, lai atliktu iekšējās informācijas atklāšanu sabiedrībai saskaņā ar Regulas Nr. 596/2014 17. panta 5. punktu, emitents, kas ir kredītiestāde vai finanšu iestāde, izmantojot kompetentajā iestādē izveidoto kontaktpunktu vai kontaktpunktu, kuru norīkojusi kompetentā iestāde, iesniedz kompetentajai iestādei rakstisku paziņojumu par savu nodomu atlikt iekšējās informācijas atklāšanu, lai saglabātu finanšu sistēmas stabilitāti, izmantojot elektroniskos līdzekļus, kas noteikti saskaņā ar Komisijas Īstenošanas regulas Nr. 2016/1055 4. panta 2. punktu.*

FKTK kā kontaktpunktu ir noteikusi FKTK e-pasta adresi fktk@fktk.lv.

Informācijas par iekšējās informācijas publicēšanas atlikšanu vai nodomu atlikt iekšējās informācijas atklāšanu iesniegšanai FKTK ir noteikusi šādus elektroniskos līdzekļus:

1. portālu www.latvija.lv – portālā www.latvija.lv izvēlas e-pakalpojumu "Iesniegums iestādei", kā adresātu norādot FKTK, aizpilda iesnieguma veidlapu ar pieprasīto saturu un pievieno tai informāciju atbilstoši Komisijas Īstenošanas regulas Nr. 2016/1055 prasībām;

2. FKTK Datu ziņošanas sistēmu (<https://dati.fktk.lv>) – kā dokumenta periodiskumu norāda "pēc pieprasījuma", kā nosūtīšanas veidu izvēlas ''Vēstule Finanšu un kapitāla tirgus komisijai'', dokumentā ietverot informāciju atbilstoši Komisijas Īstenošanas regulas Nr. 2016/1055 prasībām. Šo elektronisko līdzekli var izmantot finanšu un kapitāla tirgus dalībnieki, kuriem ir saistoši FKTK "Elektroniski sagatavoto pārskatu iesniegšanas normatīvie noteikumi" un kuri ir reģistrējuši Datu ziņošanas sistēmas lietotājus saskaņā ar minētajiem noteikumiem;

3. drošu elektronisko parakstu – ar drošu elektronisko parakstu parakstītu dokumentu, kas satur informāciju atbilstoši Komisijas Īstenošanas regulas Nr. 2016/1055 prasībām, nosūta uz FKTK e-pasta adresi fktk@fktk.lv;

4. e-pastu – dokumentu, kas satur informāciju atbilstoši Komisijas Īstenošanas regulas Nr. 2016/1055 prasībām, nosūta uz FKTK e-pasta adresi fktk@fktk.lv. Šo elektronisko līdzekli var izmantot tad, ja pirms tam FKTK ir iesniegts personas rakstveida iesniegums (papīra formā), kurā persona ir norādījusi, no kādas e-pasta adreses tā sūtīs paziņojumus FKTK.

Izmantojot 3. vai 4. punktā minēto elektronisko līdzekli, elektronisko dokumentu var šifrēt, lietojot aplikācijas PGP vai GnuPG un izmantojot FKTK publisko šifrēšanas atslēgu, kas pieejama FKTK tīmekļa vietnē www.fktk.lv.

**IV. Ziņošana par aizdomīgiem rīkojumiem vai darījumiem (ADR ziņojumi)**

*Regulas Nr. 596/2014 16. panta 1. un 2. punktā noteikts, ka tirgus operatori, kas uztur tirdzniecības vietu, un jebkura persona, kuras profesionālā darbība ir darījumu organizēšana vai izpildīšana, nekavējoties ziņo kompetentajai iestādei par rīkojumiem un darījumiem, tostarp par jebkādu to atcelšanu un grozīšanu, kas varētu būt iekšējās informācijas izmantošana tirdzniecībā, tirgus manipulācijas vai iekšējās informācijas izmantošanas tirdzniecībā vai tirgus manipulāciju mēģinājums.*

*Komisijas Deleģētās regulas Nr. 2016/957 8. panta 1. punktā noteikts, ka ziņojumu par aizdomīgiem rīkojumiem vai darījumiem iesniedz kompetentajai iestādei, izmantojot elektroniskos līdzekļus, kurus konkretizējusi šī kompetentā iestāde.*



ADR ziņojuma veidne –

Ziņojumu par aizdomīgiem rīkojumiem vai darījumiem iesniegšanai FKTK ir noteikusi šādu elektroniskos līdzekļus:

1. FKTK Datu ziņošanas sistēmu (<https://dati.fktk.lv>) – kā dokumenta periodiskumu norāda "pēc pieprasījuma", kā nosūtīšanas veidu izvēlas ''Vēstule Finanšu un kapitāla tirgus komisijai'' un pievieno ziņojumu atbilstoši Komisijas Deleģētās regulas Nr. 2016/957 pielikuma veidnei. Šo elektronisko līdzekli var izmantot finanšu un kapitāla tirgus dalībnieki, kuriem ir saistoši FKTK "Elektroniski sagatavoto pārskatu iesniegšanas normatīvie noteikumi" un kuri ir reģistrējuši Datu ziņošanas sistēmas lietotājus saskaņā ar minētajiem noteikumiem;

2. drošu elektronisko parakstu – ar drošu elektronisko parakstu parakstītu aizpildīto Komisijas Deleģētās regulas Nr. 2016/957 pielikuma veidni nosūta uz FKTK   
e-pasta adresi fktk@fktk.lv. Izmantojot šo elektronisko līdzekli, elektronisko dokumentu var šifrēt, lietojot aplikācijas PGP vai GnuPG un izmantojot FKTK publisko šifrēšanas atslēgu, kas pieejama FKTK tīmekļa vietnē www.fktk.lv.

1. Komisijas Īstenošanas regula Nr. 2016/347, Nr. 2016/523 un Nr. 2016/1055. [↑](#footnote-ref-1)
2. Komisijas Deleģētā regula Nr. 2016/957. [↑](#footnote-ref-2)